Здаецца, артысты, іграючы, размаўлялі з дапамогай інструментаў. Іх выступ быў вельмі эмацыянальным. Сярод запрошаных артыстаў былі музыкі з Мінскай дзяржаўнай філармоніі:Таццяна Грыневіч з сынам Адасям, Надзея Міцэвіч і Юрый Габрусь. У выкананні Таццяны пад акампанемент гітары прагучалі творы на словы Максіма Танка, Сяржука Сокалава-Воюша, Максіма Багдановіча. Слухачы мелі магчымасць паслухаць гучанне двухсотгадовага аргана. Арганіст Юрый Габрусь выканаў некалькі твораў класічнай музыккі. Пасля квартэт артыстаў выканаў і касцёльныя песні. Не абыйшлося і без традыцыйнага для Лучая паланэза Развітанне з Радзімай на словы Сяржука Сокалава-Воюша. Скончыўся канцэрт хрысціянскім гімнам Магутны Божа у выкананні артыстаў і вернікаў.